PMIndiaData/PMIndiaSum huggingface dataset:
പ്രധാനമന്ത്രിക്ക് മുന്നിൽ  കെവാഡിയയിൽ ഒക്ടോബർ 31-ന് ആദിവാസി കുട്ടികളുടെ സംഗീത ബാൻഡ് അവതരിപ്പിക്കും

ബനസ്കന്ത ജില്ലയിലെ അംബാജി പട്ടണത്തിലെ ആദിവാസി കുട്ടികളുടെ സംഗീത ബാൻഡ് ഒക്ടോബർ 31 ന് കെവാഡിയയിൽ പ്രധാനമന്ത്രിക്ക് മുന്നിൽ അവതരിപ്പിക്കും. രാഷ്ട്രീയ ഏകതാ ദിവസിൽ പ്രധാനമന്ത്രി കെവാദിയ സന്ദർശിക്കും. പ്രധാനമന്ത്രിക്ക് വേണ്ടി സംഗീത ബാൻഡ് അവതരിപ്പിക്കുന്നത് ഇതാദ്യമല്ല. 2022 സെപ്തംബർ 30-ന്, പ്രധാനമന്ത്രി ഗുജറാത്തിലെ അംബാജി സന്ദർശിച്ച് രാഷ്ട്രത്തിന് സമർപ്പിച്ചപ്പോൾ/ 7200 കോടിയിലധികം രൂപയുടെ വിവിധ വികസന പദ്ധതികളുടെ തറക്കല്ലിട്ടപ്പോൾ, പൊതുപരിപാടിയിൽ പങ്കെടുക്കാൻ എത്തിയ പ്രധാനമന്ത്രിയെ ബാൻഡ് സംഘം സ്വീകരിച്ചിരുന്നു. കുട്ടികളുടെ ബാൻഡിന്റെ പ്രകടനത്തെ പ്രധാനമന്ത്രി അഭിനന്ദിക്കുകയും ആസ്വദിക്കുകയും ചെയ്യുക മാത്രമല്ല, പൊതുപരിപാടി ആരംഭിക്കുന്നതിന് മുമ്പ് അവരുമായി വ്യക്തിപരമായി ഇടപഴകുകയും ചെയ്തു. തന്റെ യുവ സുഹൃത്തുക്കളെ പ്രോത്സാഹിപ്പിക്കുന്നതിനായി, പ്രധാനമന്ത്രി അവരോടൊപ്പം ഒരു ഗ്രൂപ്പ് ഫോട്ടോ ആവശ്യപ്പെട്ടു. അസാധാരണമായ സംഗീത വൈദഗ്ധ്യം നേടിയ ഈ ആദിവാസി കുട്ടികളുടെ കഥ ശ്രദ്ധേയമാണ് . കുട്ടികൾ അവരുടെ പ്രാഥമിക ആവശ്യങ്ങൾക്കും വിദ്യാഭ്യാസത്തിനുള്ള അവസരത്തിനും വേണ്ടി പോരാടുകയായിരുന്നു. അംബാജി ക്ഷേത്രത്തിന് സമീപം സന്ദർശകരുടെ മുന്നിൽ ഭിക്ഷ യാചിക്കുന്നതായിട്ടാണ് ഇവരെ പലപ്പോഴും കണ്ടിരുന്നത് .ഇത്തരം കുട്ടികൾക്കായി അംബാജി ആസ്ഥാനമായി പ്രവർത്തിക്കുന്ന ശ്രീ ശക്തി സേവാകേന്ദ്രം എന്ന പ്രാദേശിക സന്നദ്ധ സംഘടന , അവരെ പഠിപ്പിക്കുക മാത്രമല്ല, അവരുടെ കഴിവുകൾ തിരിച്ചറിയുകയും ചെയ്തു. ശ്രീ ശക്തി സേവാ കേന്ദ്ര എന്ന സന്നദ്ധ സംഘടനയുടെ നേതൃത്വത്തിൽ മ്യൂസിക്കൽ ബാൻഡിൽ ആദിവാസി കുട്ടികൾ വൈദഗ്ധ്യം നേടി. കുട്ടികളുടെ ബാൻഡിന്റെ പ്രകടനം പ്രധാനമന്ത്രി വളരെയധികം ആസ്വദിക്കുകയും , അഭിനന്ദിക്കുകയും ചെയ്തു . രാഷ്ട്രീയ ഏകതാ ദിവസ് ദിനത്തിൽ ഒക്ടോബർ 31-ന് കെവാഡിയയിലേക്ക് ബാൻഡിനെ ക്ഷണിച്ചു, അതുവഴി അവർക്ക് ചരിത്രപരമായ ദിനത്തിൽ പങ്കെടുക്കാനും അവതരിപ്പിക്കാനും കഴിയും. ഒക്‌ടോബർ 31-ന് പ്രധാനമന്ത്രി കെവാദിയ സന്ദർശിക്കുകയും സർദാർ പട്ടേലിന്റെ 147-ാം ജന്മവാർഷികത്തിൽ അദ്ദേഹത്തിന് ആദരാഞ്ജലികൾ അർപ്പിക്കുകയും ചെയ്യും. അദ്ദേഹം ഏകതാ ദിവസ് പരേഡിൽ പങ്കെടുക്കുകയും ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്‌ട്രേഷനിൽ ഫൗണ്ടേഷൻ കോഴ്‌സിന് പഠിക്കുന്ന വിവിധ സിവിൽ സർവീസുകളിലെ ഓഫീസർ ട്രെയിനികളുമായി സംവദിക്കുകയും ചെയ്യും. ND
ഇന്ത്യയില്‍ ബിസിനസ് ചെയ്യുന്നത് എളുപ്പമാക്കാന്‍ ഇന്ത്യയും ബ്രിട്ടനും തമ്മിലുള്ള ധാരണാപത്രത്തിനു മന്ത്രിസഭയുടെ അനുമതി

ഇന്ത്യയില്‍ ബിസിനസ് ചെയ്യുന്നത് എളുപ്പമാക്കാന്‍ ഇന്ത്യയും ബ്രിട്ടനും തമ്മിലുള്ള ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാലപ്രാബല്യത്തോടെ അനുമതി നല്‍കി. ഈ മാസമാദ്യം ധാരണാപത്രം ഒപ്പുവെച്ചിരുന്നു. മികച്ച പ്രവര്‍ത്തനരീതി പങ്കുവെക്കുന്നതിനും സാങ്കേതിക സഹായം വാഗ്ദാനം ചെയ്യുന്നതിനും പരിഷ്‌കാരങ്ങള്‍ നടപ്പാക്കുന്നതു വര്‍ധിപ്പിക്കാനും സഹായകമാകുംവിധം ഉദ്യോഗസ്ഥസേവനം പരസ്പരം വിട്ടുകൊടുക്കുന്നതിന് ധാരണാപത്രത്തില്‍ വ്യവസ്ഥകളുണ്ട്. സംസ്ഥാന ഗവണ്‍മെന്റുകള്‍ക്കും സഹകരണത്തിന്റെ ആനുകൂല്യം ലഭിക്കും. ചെറിയ ബിസിനസുകള്‍ക്കും സ്റ്റാര്‍ട്ടപ്പുകള്‍ക്കും പിന്തുണ നല്‍കല്‍, ബിസിനസ് ആരംഭിക്കല്‍, റജിസ്റ്റര്‍ ചെയ്യല്‍, നികുതി അടയ്ക്കല്‍, നികുതിനിയമങ്ങള്‍ പരിചയപ്പെടുത്തല്‍, നിര്‍ധനാവസ്ഥ മറികടക്കല്‍, നിര്‍മാണ അനുമതികള്‍, വൈദ്യുതി ലഭ്യമാക്കല്‍, അതിര്‍ത്തി കടന്നുള്ള വ്യാപാരം, മല്‍സരാധിഷ്ഠിത സമ്പദ്‌വ്യവസ്ഥകള്‍, വായ്പ ലഭ്യമാക്കല്‍, നിയന്ത്രണങ്ങളും നിയമങ്ങളും തയ്യാറാക്കല്‍, നിയന്ത്രണങ്ങളുടെ ഫലം വിലയിരുത്തല്‍ തുടങ്ങിയ കാര്യങ്ങളില്‍ തങ്ങളുടെ വൈദഗ്ധ്യം പങ്കുവെക്കാന്‍ ബ്രിട്ടീഷ് ഗവണ്‍മെന്റ് സന്നദ്ധത അറിയിച്ചിട്ടുണ്ട്.
നാവിക സാഗര പ്രരിക്രമണത്തിനു പോകുന്ന വനിതാ ഉദ്യോഗസ്ഥര്‍ക്കു പ്രധാനമന്ത്രിയുടെ ശുഭാശംസകള്‍, എന്‍.എം. ആപ്പിലൂടെ ആശംസകള്‍ നേരാന്‍ ജനങ്ങളോട് ആഹ്വാനം ചെയ്തു

ലോകം ചുറ്റാന്‍ ഐ.എന്‍.എസ്.വി. തരിണിയില്‍ ഇന്നു പുറപ്പെടുന്ന ആറു വനിതാ ഉദ്യോഗസ്ഥര്‍ക്കു പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. സംഘത്തിനു നരേന്ദ്ര മോദി ആപ്പിലൂടെ ശുഭാശംസകള്‍ നേരാന്‍ പ്രധാനമന്ത്രി ജനങ്ങള്‍ക്ക് ആഹ്വാനം നല്‍കുകയും ചെയ്തു. ‘ഇന്നു വിശേഷദിനമാണ്! നാവികസേനയിലെ ആറു വനിതാ ഉദ്യോഗസ്ഥര്‍ ഐ.എന്‍.എസ്.വി. തരിണിയില്‍ ലോകപരിക്രമണത്തിനു പുറപ്പെടുകയാണ്. വനിതകള്‍ മാത്രം ഉള്‍പ്പെടുന്ന നാവിക സാഗര പരിക്രമണ സംഘത്തിന്റെ ശ്രദ്ധേയമായ ഈ പരീക്ഷണത്തിന് ആശംസകള്‍ നേരാന്‍ രാജ്യമൊന്നാകെ ഒന്നിക്കുകയാണ്. നാവിക സാഗര പരിക്രമണ സംഘത്തിന് എന്‍.എം. ആപ്പിലൂടെ ആശംസകള്‍ നേരുകയും പ്രോത്സാഹനം പകരുകയും ചെയ്താലും’, പ്രധാനമന്ത്രി പറഞ്ഞു. സ്ത്രീകള്‍ മാത്രം ഉള്‍പ്പെടുന്ന ഇന്ത്യന്‍ സംഘം ലോകം ചുറ്റാനിറങ്ങുന്നത് ഇതാദ്യമാണ്. ഇന്നു ഗോവയില്‍നിന്ന് ആരംഭിക്കുന്ന യാത്ര 2018 മാര്‍ച്ചില്‍ ഗോവയില്‍ത്തന്നെ തിരിച്ചെത്തി അവസാനിപ്പിക്കാനാണു പദ്ധതി. അഞ്ചു ഘട്ടങ്ങളോടു കൂടിയ യാത്രയില്‍ ഓസ്‌ട്രേലിയയിലെ ഫ്രെമാന്റില്‍, ന്യൂസിലന്‍ഡിലെ ലിറ്റില്‍ട്ടണ്‍, ഫോക്ക്‌ലാന്‍ഡ്‌സിലെ പോര്‍ട്ട് സ്റ്റാന്‍ലി, ദക്ഷിണാഫ്രിക്കയിലെ കേപ് ടൗണ്‍ എന്നീ തുറമുഖങ്ങളില്‍ കപ്പല്‍ നിര്‍ത്തും.
വരിഷ്ഠ പെന്‍ഷന്‍ ബീമാ പദ്ധതികള്‍ക്ക് മന്ത്രിസഭയുടെ അംഗീകാരം

2003 ജൂലൈ 14-ന് തുടക്കമിട്ട വരിഷ്ഠ പെന്‍ഷന്‍ ബീമാ യോജന (വി.പി.ബി.വൈ) 2003-നും, 2014 ഓഗസ്റ്റ് 14-ന് ആരംഭിച്ച വരിഷ്ഠ പെന്‍ഷന്‍ ബീമാ യോജന (വി.പി.ബി.വൈ) 2014-നും പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. 2003-04 മുതല്‍ 2014-15 വരെ വി.പി.ബി.വൈ 2003-ന് എല്‍.ഐ.സി.ക്ക് നല്‍കിയ സബ്‌സിഡി തുക ഉള്‍പ്പെടെയുള്ള ചെലവും, 2015-16 സാമ്പത്തിക വര്‍ഷം മുതല്‍ ഈ രണ്ട് പദ്ധതികള്‍ക്കും വേണ്ടിവരുന്ന ചെലവും മന്ത്രിസഭ അംഗീകരിച്ചു. ഈ രണ്ട് പദ്ധതികളും എല്‍.ഐ.സി. മുഖേനയാണ് നടപ്പിലാക്കുന്നത്. ഈ പദ്ധതിയിലെ നിക്ഷേപത്തില്‍ നിന്ന് എല്‍.ഐ.സി.ക്കുള്ള യഥാര്‍ത്ഥ ആദായവും ഗവണ്‍മെന്റ് ഉറപ്പ് നല്‍കിയിട്ടുള്ള തുകയും തമ്മിലുള്ള വ്യത്യാസമാണ് എല്‍.ഐ.സി.ക്ക് സബ്‌സിഡിയായി നല്‍കുന്നത്. വരിസംഖ്യയ്ക്ക് ആനുപാതികമായി മുതിര്‍ന്ന പൗരന്മാര്‍ക്ക് മിനിമം പെന്‍ഷന്‍ ഉറപ്പു നല്‍കുന്ന പദ്ധതികളാണ് ഇവ. പദ്ധതിയില്‍ വരിസംഖ്യ അടയ്ക്കുന്ന അന്നുമുതല്‍ വരിക്കാരന്‍ മരിക്കുന്നതുവരെ പെന്‍ഷന്‍ ലഭിക്കും. മരണശേഷം ഈ തുക അവകാശിക്ക് നല്‍കും. വി.പി.ബി.വൈ 2003-ഉം, വി.പി.ബി.വൈ 2014-ഉം കൂടുതല്‍ വരിക്കാരെ ചേര്‍ക്കുന്നത് നിര്‍ത്തിവെച്ചിരിക്കുകയാണ്. 2016 മാര്‍ച്ച് 31 വരെയുള്ള കണക്ക് പ്രകാരം 3,17,991 പേര്‍ക്ക് വി.പി.ബി.വൈ 2014 -ന്റെ പ്രയോജനം ലഭിച്ചിട്ടുണ്ട്. 2,84,699 പേര്‍ക്ക് വി.പി.ബി.വൈ 2003-ന്റെ പ്രയോജനം സിദ്ധിച്ചിട്ടുണ്ട്.
ജസ്റ്റിസ് പി.എന്‍. ഭഗവതിയുടെ നിര്യാണത്തില്‍ പ്രധാനമന്ത്രിയുടെ അനുശോചനം

ജസ്റ്റിസ് പി.എന്‍. ഭഗവതിയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ജസ്റ്റിസ് പി.എന്‍. ഭഗവതിയുടെ ദേഹവിയോഗം അത്യന്തം ദുഖകരമാണ്. ഇന്ത്യയുടെ നീതിന്യായ രംഗത്തെ അതികായനായിരുന്നു അദ്ദേഹം. എന്റെ അഗാധമായ അനുശോചനം. ജസ്റ്റിസ് പി.എന്‍. ഭഗവതിയുടെ സവിശേഷമായ സംഭാവനകള്‍ നമ്മുടെ നീതി നിര്‍വ്വഹണ സംവിധാനത്തെ കൂടുതല്‍ പ്രാപ്യമാക്കുകയും ദശലക്ഷകണക്കിന് പേര്‍ക്ക് ശബ്ദമേകുകയും ചെയ്തു”, പ്രധാനമന്ത്രി പറഞ്ഞു.
വൃന്ദാവനിലെ കുട്ടികള്‍ക്ക് പ്രധാനമന്ത്രി നാളെ തേഡ് ബില്ല്യന്‍ത് മീല്‍സ് ഉച്ചഭക്ഷണം വിതരണം ചെയ്യും

പ്രധാനമന്ത്രി ശ്രീ. നരേന്ദ്ര മോദി 2019 ഫെബ്രുവരി 11 ന് ഉത്തര്‍പ്രദേശിലെ വൃന്ദാവന്‍ സന്ദര്‍ശിക്കും. വൃന്ദാവന്‍ ചന്ദ്രോദയ മന്ദിറില്‍ അക്ഷയപാത്ര ഫൗണ്ടേഷന്റെ തേഡ് ബില്യന്‍ത് മീല്‍ വിതരണം ഫലകം അനാച്ഛാദനം ചെയ്തുകൊണ്ട് അദ്ദേഹം ഉദ്ഘാടനം ചെയ്യും. സ്‌കൂളുകളില്‍നിന്നുള്ള ദരിദ്രരും അര്‍ഹരുമായ വിദ്യാര്‍ഥികള്‍ക്കു തുടര്‍ന്നു പ്രധാനമന്ത്രി തേഡ് ബില്യന്‍ത് ഭക്ഷണം പകര്‍ന്നുനല്‍കും. അദ്ദേഹം പൊതുയോഗത്തില്‍ പ്രസംഗിക്കുന്നുമുണ്ട്. ഇസ്‌കോണ്‍ ആചാര്യനായ ശ്രീല പ്രഭുപാദയുടെ വിഗ്രഹത്തില്‍ ശ്രീ. മോദി പുഷ്പ പുഷ്പാര്‍ച്ച നടത്തും. ഫൗണ്ടേഷന്‍ മൂന്നു കോടി തവണയ്ക്കുള്ള ഭക്ഷണം വിതരണം ചെയ്യുന്നതിന്റെ ഭാഗമാണ് ആഘോഷം. പശ്ചാത്തലം: ഉച്ചഭക്ഷണ പദ്ധതി നടപ്പാക്കുന്ന പങ്കാളിയെന്ന നിലയിലാണ് അക്ഷയപാത്ര നിലകൊള്ളുന്നത്. 19 വര്‍ഷത്തിനിടെ അക്ഷയപാത്ര ഫൗണ്ടേഷന്‍ 12 സംസ്ഥാനങ്ങളിലായി 14,702 സ്‌കൂളുകളില്‍ 17.6 ലക്ഷം കുട്ടികള്‍ക്കു ഭക്ഷണം വിതരണം ചെയ്തു. രണ്ടു കോടി തവണയ്ക്കുള്ള ഭക്ഷണം വിതരണം ചെയ്തത് 2016ല്‍ അന്നത്തെ രാഷ്ട്രപതി പ്രണാബ് മുഖര്‍ജിയുടെ സാന്നിധ്യത്തില്‍ അക്ഷയപാത്ര ആഘോഷിച്ചു. ദശലക്ഷക്കണക്കിന് കുട്ടികള്‍ക്ക് ഗുണനിലവാരവും ശുചിത്വവും പോഷകാംശവും ഉള്ള ഭക്ഷണം നല്‍കാന്‍ മാനവ വിഭവശേഷി മന്ത്രാലയവുമായും സംസ്ഥാന ഗവണ്‍മെന്റുകളുമായും സഹകരിച്ചു പ്രവര്‍ത്തിക്കുകയാണു ഫൗണ്ടേഷന്‍. ഉച്ചഭക്ഷണ പരിപാടി ഇത്തരത്തിലുള്ള ലോകത്തിലെ ഏറ്റവും വലിയ പരിപാടിയാണ്. 6-14 വയസ്സ് പ്രായമുള്ള കുട്ടികളുടെ ആരോഗ്യം മെച്ചപ്പെടുത്താനും സ്‌കൂളുകളില്‍ എന്റോള്‍മെന്റ് ഹാജര്‍, പഠനം തുടരല്‍ എന്നിവ മെച്ചപ്പെടാനും ഉദ്ദേശിച്ചുള്ളതാണു പദ്ധതി. 2018 ഒക്ടോബര് 24ന് ന്യൂഡെല്‍ഹിയില്‍ ‘സെല്‍ഫ് ഫോര് സൊസൈറ്റി’ ആപ്ലിക്കേഷന്‍ പുറത്തിറക്കുന്നതിനിടെ പ്രധാനമന്ത്രി അക്ഷയപാത്ര ഫൗണ്ടേഷനെക്കുറിച്ചു പരാമര്‍ശിച്ചിരുന്നു. ‘സ്‌കൂള്‍ കുട്ടികള്‍ക്ക് ഭക്ഷണം നല്‍കുന്ന ഒരു പ്രസ്ഥാനമായി മാറിയ സാമൂഹിക സ്റ്റാര്‍ട്ടപ്പാണ് അക്ഷയപാത്ര’, അദ്ദേഹം തുടര്‍ന്നു.
ടെഹ്റാനിലെ ഭായ് ഗംഗ സിങ് സഭ ഗുരുദ്വാര പ്രധാനമന്ത്രി പ്രാര്ഥിച്ചു

ഇറാന് സന്ദര്ശനത്തിനെത്തിയ പ്രധാനമന്ത്രി ടെഹ്റാനിലെ ഭായ് ഗംഗ സിങ് സഭ ഗുരുദ്വാരയിലെത്തി ഗുരു ഗന്ഥ് സാഹിബിന് ആദരവര്പ്പിച്ചു. പ്രധാനമന്ത്രിക്കു സരോപയും തല്വാറും സമ്മാനമായി നല്കപ്പെട്ടു. സന്ദര്ശകരെ അഭിസംബോധന ചെയ്ത ശ്രീ. നരേന്ദ്ര മോദി നമ്മുടെ സമ്പന്നമായ സംസ്കാരവും പാരമ്പര്യവും വരുംതലമുറകള്ക്കായി നിലനിര്ത്തിപ്പോരുന്ന ടെഹ്റാനിലെ സിഖ് വംശജരെ അഭിനന്ദിച്ചു. ലോകം ഒരു കുടുംബമാണെന്ന വസുധൈവകുടുംബകമെന്ന ആശയത്തിലാണു ഭാരതീയര് വിശ്വസിക്കുന്നതെന്നും അതിനാല് ആരുമായും ഇഴുകിച്ചേരാന് എളുപ്പമാണെന്നും അദ്ദേഹം ചൂണ്ടിക്കാട്ടി. ഗുരു ഗോവിന്ദ് സിങ്ങിന്റെ 350ാമത് ജന്മവാര്ഷികം ഇന്ത്യയിലും ലോകത്തിന്റെ മറ്റു ഭാഗങ്ങളിലും ആഘോഷിക്കപ്പെടുമെന്നു പ്രധാനമന്ത്രി പറഞ്ഞു. വിശുദ്ധമായ ഗുരു ഗ്രന്ഥ് സാഹിബിന്റെ സന്ദേശം ലോകത്തിനു പകര്ന്നുനല്കാനും രക്തസാക്ഷിത്വം വരിക്കാന് തയ്യാറായ ഗുരുക്കന്മാരെക്കുറിച്ചുള്ള അറിവു യുവസമൂഹത്തിനു പകര്ന്നുനല്കാനും ഈ ആഘോഷം ഉപയോഗപ്പെടുത്തണമെന്ന് അദ്ദേഹം കൂട്ടിച്ചേര്ത്തു.
പ്രൊഫ. സ്റ്റീഫന്‍ ഹോക്കിങിന്റെ നിര്യാണത്തില്‍ പ്രധാനമന്ത്രി അനുശോചിച്ചു

വിഖ്യാത ശാസ്ത്രജ്ഞന്‍ പ്രൊഫ. സ്റ്റീഫന്‍ ഹോക്കിങിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘വിഖ്യാതനായ ശാസ്ത്രജ്ഞനും പണ്ഡിതനുമായിരുന്നു പ്രൊഫ. സ്റ്റീഫന്‍ ഹോക്കിങ്. അദ്ദേഹത്തിന്റെ മനക്കരുത്തും, നിര്‍ബന്ധബുദ്ധിയും ലോകമൊട്ടാകെയുള്ള ജനങ്ങളെ പ്രചോദിപ്പിച്ചു. അദ്ദേഹത്തിന്റെ നിര്യാണം മനോവേദന ഉളവാക്കുന്നതാണ്. പ്രൊഫ. ഹോക്കിങിന്റെ കണ്ടുപിടുത്തങ്ങള്‍ നമ്മുടെ ലോകത്തെ കൂടുതല്‍ മികച്ച ഒരിടമാക്കി മാറ്റി. അദ്ദേഹത്തിന്റെ ആത്മാവിന് നിത്യശാന്തി നേരുന്നു’, പ്രധാനമന്ത്രി പറഞ്ഞു.
എട്ട് ഐ.ഐ.ടികള്‍ സ്ഥാപിക്കാനുള്ള പുതുക്കിയ മതിപ്പുതുക മന്ത്രിസഭ അംഗീകരിച്ചു

ഭുവനേശ്വര്‍, ഗാന്ധിനഗര്‍, ഹൈദരാബാദ്, ഇന്‍ഡോര്‍, ജോധ്പൂര്‍, മാണ്ടി, പട്‌ന, റോപാര്‍ എന്നിവിടങ്ങളിലായി എട്ട് ഐ.ഐ.ടികള്‍ സ്ഥാപിക്കുന്നതിനായുള്ള പുതുക്കിയ മതിപ്പു തുക പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ അംഗീകരിച്ചു. 2008-09 മുതല്‍ 2018-19 വരെയുള്ള 11 വര്‍ഷങ്ങളില്‍ എട്ട് ഐ.ഐ.ടികള്‍ സ്ഥാപിക്കാനുള്ള പുതുക്കിയ മതിപ്പു തുക 13,990 കോടി രൂപയാണ്. ആദ്യം 6080 കോടി രൂപയുടേതായിരുന്നു പദ്ധതി. സമയം നീളുകയും ചെലവു വര്‍ധിക്കുകയും ചെയ്തതിനാല്‍ ചെലവിലുണ്ടായ വര്‍ധന 7910 കോടി രൂപയുടേതാണ്. പദ്ധതി പൂര്‍ണമാകുന്നതോടെ ഓരോ ഐ.ഐ.ടിയിലെയും വിദ്യാര്‍ഥികളുടെ എണ്ണം 2360 ആയിരിക്കും. 11ാം വര്‍ഷാന്ത്യത്തോടെ, അതായത് 2019 മാര്‍ച്ചില്‍, എട്ട് ഐ.ഐ.ടികളിലുംകൂടിയുള്ള ആകെ വിദ്യാര്‍ഥികളുടെ എണ്ണം 12880 ആയിരിക്കും. പദ്ധതി കൊണ്ടു നേരിട്ടുള്ള നേട്ടം 12880 വിദ്യാര്‍ഥികള്‍ക്കായിരിക്കും. അതോടൊപ്പം, ഗവേഷണം, പുസ്തകങ്ങളും ഗവേഷണപ്രബന്ധങ്ങളും പ്രസിദ്ധീകരിക്കല്‍, റജിസ്റ്റര്‍ പേറ്റന്റുകളും ട്രേഡ് മാര്‍ക്കുകളും ഡിസൈനുകളും, മേന്മ ഉയര്‍ത്താനുള്ള പദ്ധതികള്‍ എന്നീ കാര്യങ്ങളില്‍ അളവിലും മികവിലും പുരോഗതി സൃഷ്ടിക്കുന്നതിന് എട്ടു പുതിയ ഐ.ഐ.ടികള്‍ സഹായകമാകും. വൈദഗ്ധ്യമുള്ള മനുഷ്യവിഭവശേഷി ലഭ്യമാക്കുക വഴി വ്യവസായ മേഖലയ്ക്കും സാമ്പത്തികരംഗത്തിനും ഏറെ സഹായങ്ങള്‍ നല്‍കാന്‍ ഈ സ്ഥാപനങ്ങള്‍ക്കു സാധിക്കും. മതിയായ അടിസ്ഥാനസൗകര്യത്തോടുകൂടി ഗവേഷണത്തിന് അവസരം ലഭ്യമാക്കുക വഴി ഗവേഷണത്തിനും വികസനത്തിനും സാഹചര്യമൊരുക്കുകയും ചെയ്യും. ഐ.ഐ.ടികള്‍ ദേശീയ പ്രാധാന്യമുള്ള വിദ്യാഭ്യാസ സ്ഥാപനങ്ങളാണെന്നു മാത്രമല്ല, ഐ.ഐ.ടികളില്‍ പഠിച്ചു പുറത്തിറങ്ങുന്നവര്‍ രാഷ്ട്രത്തിന് അഭിമാനം പകരുകയും ചെയ്യുന്നു. വലിയ വിഭാഗം പൂര്‍വ വിദ്യാര്‍ഥികള്‍ തൊഴിലവസരങ്ങള്‍ സൃഷ്ടിക്കുകയും സമ്പത്ത് സൃഷ്ടിക്കുകയും സാങ്കേതിക വികസനം സാധ്യമാക്കുകയും വഴി രാഷ്ട്രത്തിനായി ഏറെ സംഭാവനകള്‍ നല്‍കിയിട്ടുണ്ട്. ഇതില്‍നിന്നു വ്യത്യസ്തമായി ഗവേഷണ, വികസന പ്രവര്‍ത്തനങ്ങളിലൂടെയും സാങ്കേതികവിദ്യയിലെ പരിഷ്‌കാരങ്ങള്‍ കൊണ്ടും സംരംഭകത്വ സന്നദ്ധത കൊണ്ടും രാഷ്ട്രത്തിന്റെ സാമ്പത്തികവളര്‍ച്ചയ്ക്കു സംഭാവനകള്‍ അര്‍പ്പിച്ചിട്ടുമുണ്ട്.
കഴിഞ്ഞ മാസങ്ങളിലെ മൻ കി ബാത്തിന്റെ മൻ കി ബാത് മാസികയുടെ ലിങ്ക് പ്രധാനമന്ത്രി പങ്കിട്ടു

കഴിഞ്ഞ മാസത്തെ എപ്പിസോഡിനെ അടിസ്ഥാനമാക്കിയുള്ള മൻ കി ബാത്ത് മാസികയുടെ ലിങ്ക് പങ്കിട്ടുകൊണ്ട് പ്രധാനമന്ത്രി ഓഫീസ് ട്വീറ്റ് ചെയ്തു: “കഴിഞ്ഞ മാസത്തെ എപ്പിസോഡിനെ അടിസ്ഥാനമാക്കിയുള്ള മൻ കി ബാത് മാസിക വായിക്കൂ. അതിൽ ഉൾപ്പെടുത്തിയിരിക്കുന്ന വിഷയങ്ങളെക്കുറിച്ചുള്ള രസകരമായ ലേഖനങ്ങൾ അടങ്ങിയിരിക്കുന്നു. http://davp.nic.in/ebook/e_sep/index.html http://davp.nic.in/ebook/h_sep/index.html” ND
ദാര്‍-ഇസ്-സലാമില്‍ പ്രധാനമന്ത്രിക്കു മുന്നില്‍ സോളാര്‍ മാമമാരുടെ നൈപുണ്യപ്രകടനം

ടാന്‍സാനിയയിലെയും മറ്റേതാനും ആഫ്രിക്കന്‍ രാഷ്ടങ്ങളിലെയും 30 പേരടങ്ങുന്ന ‘സോളാര്‍ മാമ’മാര്‍ തങ്ങള്‍ സൗരോര്‍ജ വിളക്കുകളും ഗൃഹ വൈദ്യുതീകരണ സംവിധനവും തയ്യാറാക്കുന്നതിലും അറ്റകുറ്റപ്പണി നടത്തുന്നതിലും നേടിയെടുത്ത കഴിവ് പ്രധാനമന്ത്രി ശ്രീ. നരേന്ദ്ര മോദിക്കു മുന്നില്‍ പ്രകടിപ്പിച്ചു. തേനെടുക്കുന്നതിലും തയ്യലിലും ആര്‍ജിച്ച കഴിവു കൂടി അവതരിപ്പിച്ച അവര്‍ ‘വി ഷാല്‍ ഓവര്‍കം’ എന്ന ഗാനം പാടുക കൂടി ചെയ്തതു കൗതുകമായി. ഇന്ത്യാ ഗവണ്‍മെന്റിന്റെ പിന്തുണയോടെ രാജസ്ഥാന്‍ തിലോണിയയിലെ ബെയര്‍ഫൂട്ട് കോളജ്, സോളാര്‍ മാമമാര്‍ എന്നറിയപ്പെടുന്ന ആഫ്രിക്കയിലെ ഗ്രാമീണ വനിതാ സൗരോര്‍ജ എന്‍ജിനീയര്‍മാര്‍ക്ക് സൗരോര്‍ജ വിളക്കും സൗരോര്‍ജ ഗൃഹ വൈദ്യുതീകരണ സംവിധാനവും നിര്‍മിക്കാനും അറ്റകുറ്റപ്പണി നടത്താനും സൗരോര്‍ജപദ്ധതി നടത്തിക്കൊണ്ടുപോകാനും പരിശീലനം നല്‍കിവരികയായിരുന്നു. പരിശീലനം നേടുന്നവര്‍ക്കു ക്ലാസുകള്‍ നല്‍കാനും സൗരോര്‍ജ കിറ്റുകള്‍ വിതരണം ചെയ്യാനുമായി ടാന്‍സാനിയയിലെ സാന്‍സിബാര്‍ ദ്വീപുകളിലും മറ്റ് ആഫ്രിക്കന്‍ രാജ്യങ്ങളിലും ബെയര്‍ഫൂട്ട് വനിതാ തൊഴിലധിഷ്ഠിത പരിശീലന കോളജുകള്‍ ആരംഭിച്ചിരുന്നു. ഈ കോളജുകളില്‍ തേനീച്ച വളര്‍ത്തല്‍, തയ്യല്‍ തുടങ്ങിയ സംരംഭകത്വ നൈപുണ്യ പരിശീലനവും നല്‍കിവരുന്നുണ്ട്. സോളാര്‍ മാമമാര്‍ സൗരോര്‍ജ കിറ്റുകള്‍ നിര്‍മിക്കുകയും അവ വീടുകളില്‍ സ്ഥാപിക്കുകയും സൗരോര്‍ജ വൈദ്യുത സംവിധാനം തങ്ങളുട സമൂഹത്തില്‍ വിജയകരമായി നടത്തിക്കൊണ്ടുപോകുകയും ചെയ്യുന്നുണ്ട്.
വാരാണസി ഫ്‌ളൈഓവര്‍ ദുരന്തത്തില്‍ പ്രധാനമന്ത്രി സഹായധനം പ്രഖ്യാപിച്ചു

വാരാണസിയില്‍ നിര്‍മ്മാണത്തിലിരുന്ന ഫ്‌ളൈഓവര്‍ തകര്‍ന്നുണ്ടായ ദുരന്തത്തില്‍ ജീവന്‍ നഷ്ടമായവരുടെ അടുത്ത ബന്ധുക്കള്‍ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍ നിന്ന് 2 ലക്ഷം രൂപ വീതം സഹായധനമായി പ്രധാനമന്ത്രി ശ്രീ. നരേന്ദ്ര മോദി അനുവദിച്ചു. ദുരന്തത്തില്‍ ഗുരുതരമായി പരിക്കേറ്റവര്‍ക്ക് 50,000 രൂപ വീതവും അനുവദിച്ചിട്ടുണ്ട്.
കെ. കാമരാജിന്റെ ജന്മദിനത്തിൽ പ്രധാനമന്ത്രി അനുസ്മരിച്ചു

കാമരാജിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തെ അനുസ്മരിച്ചു. ഇന്ത്യയുടെ സ്വാതന്ത്ര്യസമരത്തിൽ ശ്രീ കെ.കാമരാജ് അവിസ്മരണീയമായ സംഭാവനകൾ നൽകുകയും അനുകമ്പയുള്ള ഒരു ഭരണാധികാരി എന്ന നിലയിൽ വ്യക്തിമുദ്ര പതിപ്പിക്കുകയും ചെയ്തിട്ടുണ്ടെന്ന് ശ്രീ മോദി പറഞ്ഞു. പ്രധാനമന്ത്രി ട്വീറ്റ് ചെയ്തു; "ശ്രീ കെ. കാമരാജ് ജിയെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. ഇന്ത്യയുടെ സ്വാതന്ത്ര്യസമരത്തിൽ അദ്ദേഹം മായാത്ത സംഭാവനകൾ നൽകി. കാരുണ്യമുള്ള ഭരണാധികാരി എന്ന നിലയിൽ അദ്ദേഹം വ്യക്തിമുദ്ര പതിപ്പിച്ചു. ദാരിദ്ര്യവും മനുഷ്യരുടെ കഷ്ടപ്പാടുകളും ലഘൂകരിക്കാൻ അദ്ദേഹം കഠിനമായി പരിശ്രമിച്ചു. ആരോഗ്യവും വിദ്യാഭ്യാസവും മെച്ചപ്പെടുത്തുന്നതിലും അദ്ദേഹം ശ്രദ്ധ കേന്ദ്രീകരിച്ചു."
ഊര്‍ജ്ജ കാര്യക്ഷമത : ഇന്ത്യ, യു.എ.ഇ. ധാരണാപത്രം

ഊര്‍ജ്ജ സംരക്ഷണവും ഊര്‍ജ്ജ കാര്യക്ഷമത വര്‍ദ്ധിപ്പിക്കലുമായി ബന്ധപ്പെട്ട് ഇന്ത്യയും ഐക്യ അറബ് എമിറേറ്റ്‌സുമായി (യു.എ.ഇ) ഒപ്പിട്ട ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. കേന്ദ്ര വാണിജ്യ മന്ത്രാലയത്തിന്റെ വ്യവസായ നയ പ്രോത്സാഹന വകുപ്പിന്റെ കീഴിലുള്ള സ്വയംഭരണ സ്ഥാപനമായ ദേശീയ ഉല്‍പ്പാദനക്ഷമതാ കൗണ്‍സിലും (എന്‍.പി.സി), യു.എ.ഇ. യിലെ അല്‍ എത്തിഹാദ് എനര്‍ജി സര്‍വ്വീസസ്സും തമ്മിലാണ് ധാരണാപത്രത്തില്‍ ഏര്‍പ്പെട്ടത്. ഇത് പ്രകാരം ഇനി പറയുന്ന സേവനങ്ങള്‍ എന്‍.പി.സി പ്രദാനം ചെയ്യും: 1. ഊര്‍ജ്ജ വിലയിരുത്തല്‍ സേവനങ്ങള്‍ 2. എനര്‍ജി ഓഡിറ്റര്‍മാരുടെ പരിശീലനവും, സര്‍ട്ടിഫിക്കേഷനും 3. ഊര്‍ജ്ജ ആവശ്യങ്ങള്‍ കൈകാര്യചെയ്യല്‍. അല്‍ എത്തിഹാദ് എനര്‍ജി സര്‍വ്വീസസ് നല്‍കുന്ന സേവനങ്ങള്‍ ഇവയാണ് : 1. ഐക്യ അറബ് എമിറേറ്റ്‌സിലെ പൊതു സ്വകാര്യ സ്ഥാപനങ്ങളില്‍ നിന്നുള്ള ഉപഭോക്താക്കളെ കണ്ടെത്തല്‍. 2. യു.എ.ഇ. ലെ ഫീല്‍ഡ് ഓഡിറ്റിംഗ് പ്രൊഫഷണലുകള്‍ക്ക് എല്ലാ തദ്ദേശീയ സഹായവും നല്‍കല്‍. 3. യു.എ.ഇ. ലെ എനര്‍ജി ഓഡിറ്റര്‍മാരുടെ പരിശീലനത്തിനും സര്‍ട്ടിഫിക്കേഷനും വേണ്ട തദ്ദേശീയ സഹായം. 4. യു.എ.ഇ. ലെ വ്യവസായങ്ങളുടെ ഊര്‍ജ്ജ ആവശ്യങ്ങള്‍ പരിഹരിക്കുന്നതിന് വേണ്ട സംപൂര്‍ണ്ണ തദ്ദേശീയ സഹായം. ദുബായിലും മറ്റ് ഗള്‍ഫ് സഹകരണ കൗണ്‍സില്‍ (ജി.സി.സി.) അംഗ രാജ്യങ്ങളിലും ഊര്‍ജ്ജ കാര്യക്ഷമതാ വികസന സേവനങ്ങളുമായി ബന്ധപ്പെട്ട് എന്‍.പി.സി. യ്ക്ക് കൂടുതല്‍ അവസരങ്ങള്‍ ഈ ധാരണാപത്രം വഴി ലഭ്യമാകും. ദ്രുതഗതിയില്‍ മാറുവരുന്ന അന്താരാഷ്ട്ര ബിസിനസ്സ് രംഗത്ത് എന്‍.പി.സി. യുടെ ശേഷിയും മത്സരക്ഷമതയും വര്‍ദ്ധിപ്പിക്കാനും ഉതകും. ഈ മേഖലയില്‍ എന്‍.പി.സി. യുടെ വര്‍ദ്ധിച്ച സാന്നിദ്ധ്യം പ്രകടമാക്കാനും അന്താരാഷ്ട്ര സഹകരണത്തിന് കൂടുതല്‍ പങ്കാളികളെ കണ്ടെത്താനും ഇത് വഴിയൊരുക്കും.
സെക്രട്ടറിമാരുടെ രണ്ടു സംഘങ്ങള്‍ പ്രധാനമന്ത്രിക്ക് ആശയങ്ങള്‍ സമര്‍പ്പിച്ചു

സെക്രട്ടറിമാരുടെ രണ്ടു സംഘങ്ങള്‍ വിവിധ വിഷയങ്ങളില്‍ തങ്ങളുടെ ആശയങ്ങള്‍ പ്രധാനമന്ത്രി ശ്രീ.നരേന്ദ്ര മോദിക്കു സമര്‍പ്പിച്ചു. ആരോഗ്യം, ശുചിത്വം, നഗരവികസനം എന്നിവയിലും വാണിജ്യം, വ്യവസായം എന്നീ വിഷയങ്ങളിലുമുള്ള തങ്ങളുടെ ആശയങ്ങളാണ് സെക്രട്ടറിമാര്‍ ഗവണ്‍മെന്റിനു സമര്‍പ്പിച്ചത്. കേന്ദ്ര മന്ത്രിമാര്‍, നിതി ആയോഗിലെ ഉദ്യോഗസ്ഥര്‍ എന്നിവര്‍ തദവസരത്തില്‍ സന്നിഹിതരായിരുന്നു. ഭരണവുമായി ബന്ധപ്പെട്ട വിവിധ വിഷയങ്ങളില്‍ ഇതുവരെ 7 അവതരണങ്ങളാണ് സമര്‍പ്പിച്ചത്. ആകെ 9 അവതരണങ്ങളാണ് സമര്‍പ്പിക്കാനുള്ളത്.
ഇന്ത്യയും കാനഡയും സംയുക്തമായി തപാല്‍ സ്റ്റാമ്പുകള്‍ പുറപ്പെടുവിക്കും

‘ദീപാവലി’ എന്ന ആശയത്തില്‍ രണ്ട് സ്മാരക സ്റ്റാമ്പുകളുടെ ഒരു സെറ്റ് സംയുക്തമായി പുറപ്പെടുവിക്കാന്‍ ഇന്ത്യയും കാനഡയും പരസ്പരം സമ്മതിച്ചിട്ടുണ്ടെന്ന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗത്തെ ധരിപ്പിച്ചു. അടുത്ത മാസം 21 ന് ഈ സ്റ്റാമ്പുകള്‍ സംയുക്തമായി പുറപ്പെടുവിക്കും. ഇന്ത്യയിലെയും കാനഡയിലെയും തപാല്‍ വകുപ്പുകള്‍ ഇത് സംബന്ധിച്ച ധാരണാപത്രത്തില്‍ നേരത്തെ ഒപ്പുവച്ചിട്ടുണ്ട്. ജനാധിപത്യം, അനേകത്വം, എല്ലാവര്‍ക്കും തുല്ല്യത, നിയമ വാഴ്ച എന്നീ പൊതുവായ മൂല്യങ്ങളുടെ അടിസ്ഥാനത്തില്‍ ദീര്‍ഘകാലത്തെ ഉറ്റബന്ധമാണ് ഇന്ത്യയും കാനഡയും തമ്മിലുള്ളത്. രണ്ട് രാജ്യങ്ങളിലെയും ജനങ്ങള്‍ തമ്മിലുള്ള ഉറച്ച ബന്ധങ്ങളും കാനഡയില്‍ വന്‍തോതിലുള്ള ഇന്ത്യന്‍ വംശജരുടെ സാന്നിദ്ധ്യവും ഈ ബന്ധത്തിന് കരുത്തുറ്റ അടിത്തറയേകും. സംയുക്തമായി പുറപ്പെടുവിക്കുന്ന സ്റ്റാമ്പുകളില്‍ ദീപാവലിയാണ് ഇരു രാജ്യങ്ങള്‍ക്കും പൊതുവായ സാംസ്‌കാരിക പ്രമേയമായി തിരഞ്ഞെടുത്തിട്ടുള്ളത്. കാനഡയില്‍ വന്‍തോതിലുള്ള ഇന്ത്യന്‍ വംശജരുടെ സാന്നിദ്ധ്യം കൂടി പരിഗണിച്ചാണിത്.
നാവിക സേനാ ദിനത്തില്‍ പ്രധാനമന്ത്രിയുടെ ആശംസ

നാവിക സേനാ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ഇന്ത്യന്‍ നാവിക സേനാംഗങ്ങള്‍ക്കും, അവരുടെ കുടുംബങ്ങള്‍ക്കും ആശംസകള്‍ നേര്‍ന്നു. ‘നാവിക സേനാ ദിനത്തില്‍ ഇന്ത്യന്‍ നാവിക സേനയിലെ എല്ലാ ധീരരായ അംഗങ്ങള്‍ക്കും, അവരുടെ കുടുംബാംഗങ്ങള്‍ക്കും ആശംസകള്‍. രാജ്യത്തെ സംരക്ഷിക്കുന്നതിലും, ദുരന്ത വേളകളില്‍ സഹായമെത്തിക്കുന്നതിലും നമ്മുടെ നാവിക സേനയോട് രാഷ്ട്രത്തിന് കൃതജ്ഞതയുണ്ട്’ പ്രധാനമന്ത്രി പറഞ്ഞു.
പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശ് പ്രധാനമന്ത്രിയോട് നന്ദി അറിയിച്ചു

പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശ് പ്രധാനമന്ത്രി ശ്രീമതി. ഷെയ്ഖ് ഹസീനയ്ക്ക് കോവിഡ് -19 അടിയന്തര ഫണ്ടിലേക്കുള്ള സഹായധനത്തിന് നന്ദി അറിയിച്ചു. “കോവിഡ് -19 അടിയന്തര ഫണ്ടിലേക്ക് 1.5 മില്യൺ ഡോളർ സംഭാവനയായി പ്രഖ്യാപിച്ചതിന് ബംഗ്ലാദേശിലെ പ്രധാനമന്ത്രി ഷെയ്ഖ് ഹസീനയോട് നന്ദിയുണ്ട്. ഞങ്ങളുടെ ഐക്യദാർഢ്യവും, ഒരുമിച്ചുള്ള പ്രവർത്തനവും മുഖേന കോവിഡ് -19 ഉയർത്തുന്ന വെല്ലുവിളികളെ മറികടക്കുന്നതിന് സാധിക്കും ” , പ്രധാനമന്ത്രി പറഞ്ഞു.
ഗവര്‍ണര്‍മാരുടെ സമ്മേളനത്തിന്റെ സമാപന യോഗത്തെ പ്രധാനമന്ത്രി അഭിസംബോധന ചെയ്തു

രാഷ്ട്രപതി ഭവനില്‍ നടന്ന ഗവര്‍ണര്‍മാരുടെ വാര്‍ഷിക സമ്മേളനത്തിന്റെ സമാപന യോഗത്തെ പ്രധാനമന്ത്രി ശ്രീ. നരേന്ദ്ര മോദി ഇന്ന് അഭിസംബോധന ചെയ്തു. സമ്മേളനത്തില്‍ നടന്ന വിവിധ ചര്‍ച്ചകളെയും, പങ്കുവച്ച ആശയങ്ങളെയും പ്രധാനമന്ത്രി അഭിനന്ദിച്ചു. ജനങ്ങള്‍ക്കിടയിലെ സാംസ്‌കാരിക വിനിമയത്തിലൂടെ സംസ്ഥാനങ്ങള്‍ തമ്മിലുള്ള പങ്കാളിത്തം പ്രോത്സാഹിപ്പിക്കാന്‍ ലക്ഷ്യമിട്ടുള്ള ‘ഏക ഭാരതം ശ്രേഷ്ഠ ഭാരതം’ സംരംഭത്തെ ശക്തിപ്പെടുത്താന്‍ പ്രധാനമന്ത്രി ഗവര്‍ണര്‍മാരെ ആഹ്വാനം ചെയ്തു. രാജ്യത്തെ വിവിധ സംസ്ഥാനങ്ങള്‍ക്കിടയില്‍ ഐക്യവും, ഉത്ഗ്രഥനവും വളര്‍ത്തുന്നതിന് പുതിയ മാര്‍ഗ്ഗങ്ങള്‍ കണ്ടെത്തണമെന്ന് അദ്ദേഹം ഊന്നിപ്പറഞ്ഞു. ചാന്‍സലര്‍ എന്ന നിലയ്ക്ക് വിവിധ അക്കാദമിക മേഖലകളില്‍ മികവ് വര്‍ദ്ധിപ്പിക്കാന്‍ സര്‍വ്വകലാശാലകളോട് ആവശ്യപ്പെടണമെന്ന് പ്രധാനമന്ത്രി ഗവര്‍ണര്‍മാരെ ആഹ്വാനം ചെയ്തു. ഇന്ത്യന്‍ സര്‍വ്വകലാശാലകള്‍ ലോകത്തിലെ തന്നെ ഏറ്റവും മികച്ചതാകാന്‍ സര്‍വ്വകലാശാലകള്‍ ആഗ്രഹിക്കണമെന്നും, ഈ പരിവര്‍ത്തനത്തെ ത്വരിതപ്പെടുത്തുന്നതില്‍ ഗവര്‍ണര്‍മാര്‍ക്ക് നിര്‍ണ്ണായ പങ്ക് വഹിക്കാനാവുമെന്നും അദ്ദേഹം പറഞ്ഞു. ഈ പശ്ചാത്തലത്തില്‍ രാജ്യത്തെ 10 വീതം പൊതു, സ്വകാര്യ സര്‍വ്വകലാശാലകളിലും, ഐ.ഐ.എം. കളിലും സ്വയംഭരണം പ്രോത്സാഹിപ്പിക്കുന്നതിനുള്ള കേന്ദ്ര ഗവണ്‍മെന്റിന്റെ നടപടികള്‍ പ്രധാനമന്ത്രി വിശദീകരിച്ചു. സാധാരണക്കാരന്റെ ‘ജീവിതം സുഗമമാക്കല്‍’ പരിപോഷിപ്പിക്കുന്ന തിനാണ് ഗവണ്‍മെന്റ് ശ്രമിച്ച് വരുന്നതെന്ന് പ്രധാനമന്ത്രി പറഞ്ഞു. ഈ ലക്ഷ്യം കൈവരിക്കുന്നതിന് പൊതുജീവിതത്തിലെ തങ്ങളുടെ വിപുലമായ അനുഭവസമ്പത്തിലൂടെ ഗവണ്‍മെന്റ് വകുപ്പുകളെയും ഏജന്‍സികളെയും പ്രതിബദ്ധതയോടെ പ്രവര്‍ത്തിക്കുന്നതിന് പ്രചോദനമേകാന്‍ ഗവര്‍ണര്‍മാര്‍ക്ക് കഴിയുമെന്ന് പ്രധാനമന്ത്രി പറഞ്ഞു. കേന്ദ്ര ഗവണ്‍മെന്റിന്റെ ബൃഹത്തായ ആരോഗ്യ പരിരക്ഷാ പദ്ധതിയായ ആയുഷ്മാന്‍ ഭാരതിനെ കുറിച്ചും പ്രധാനമന്ത്രി പരാമര്‍ശിച്ചു. 2022 ലെ സ്വാതന്ത്ര്യത്തിന്റെ 75-ാം വാര്‍ഷികം, 2019 ലെ മഹാത്മാഗാന്ധിയുടെ 150-ാം ജന്മവാര്‍ഷികം മുതലായ വേളകള്‍ വികസന ലക്ഷ്യങ്ങള്‍ കൈവരിക്കുന്നതിന് പ്രചോദനമേകുന്ന നാഴികക്കല്ലുകളായി മാറ്റാന്‍ കഴിയുമെന്ന് ശ്രീ. നരേന്ദ്ര മോദി പറഞ്ഞു. ദേശീയ തലത്തില്‍ പ്രസക്തമായ പ്രവൃത്തികള്‍ പ്രോത്സാഹിപ്പിക്കുന്നതിനുള്ള സുപ്രധാന വേളയായി അടുത്ത് വരുന്ന കുംഭ മേളയെ മാറ്റാന്‍ കഴിയുമെന്നും അദ്ദേഹം പറഞ്ഞു.
ഹൈഡ്രോ കാര്‍ബണ്‍ പര്യവേഷണ ലൈസന്‍സിംഗ് നയം

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം ഹൈഡ്രോ കാര്‍ബണ്‍ പര്യവേഷണ ലൈസന്‍സിംഗ് നയത്തിന് (ഹെല്‍പ്പ്) അംഗീകാരം നല്‍കി. ഇതിന്റെ പ്രധാന സവിശേഷതകള്‍ ഇവയാണ്: 1. എല്ലാത്തരം ഹൈഡ്രോകാര്‍ബണുകള്‍ക്കും സമാനമായ പര്യാവേഷണ ലൈസന്‍സ്. 2.പ്രദേശത്തിന്റെ ഏക്കറേജില്‍ തുറന്ന സമീപനം. 3. ആദായം പങ്കിടലിന് എളുപ്പത്തില്‍ കൈകാര്യം ചെയ്യാവുന്ന മാതൃക. 4. ഉദലാപാദിപ്പിക്കുന്ന ക്രൂഡ് ഓയിലും പ്രകൃതി വാതകവും വിപണനം ചെയ്യുന്നതിനും വില നിര്‍ണ്ണയത്തിനുള്ള സ്വാതന്ത്ര്യം ഈ തീരുമാനം ആഭ്യന്തര എണ്ണ- വാതക ഉല്പാദനം വര്‍ദ്ധിപ്പിക്കാന്‍ സഹായകമാകും. ഈ മേഖലയില്‍ ഗണ്യമായ നിക്ഷേപത്തിനും അതു വഴി വന്‍ തോഴില്‍ തൊഴിലവസരങ്ങള്‍ സൃഷ്ടിക്കാനും വഴിയൊരുങ്ങും. ഭരണപരമായ വിവേചനം അവസാനിപ്പിച്ച് സുതാര്യത വര്‍ദ്ധിപ്പിക്കുന്നതിനും ലക്ഷ്യമിടുന്നതാണ് നയം.
ശ്രീലങ്കയിലെ ഭയാനകമായ സ്‌ഫോടനങ്ങളെ പ്രധാനമന്ത്രി അപലപിച്ചു

ശ്രീലങ്കയില്‍ ഉണ്ടായ ഭയാനകമായ സ്‌ഫോടനങ്ങളെ പ്രധാനമന്ത്രി ശ്രീ. നരേന്ദ്ര മോദി അപലപിച്ചു. ‘ശ്രീലങ്കയില്‍ ഉണ്ടായ ഭയാനകമായ സ്‌ഫോടനങ്ങളെ ശക്തമായി അപലപിക്കുന്നു. നമ്മുടെ മേഖലയില്‍ ഇത്തരമൊരു മൃഗീയതയ്ക്ക് ഇടമില്ല. ശ്രീലങ്കന്‍ ജനതയ്ക്ക് ഇന്ത്യ ഐക്യദാര്‍ഢ്യം പ്രഖ്യാപിക്കുന്നു. ഉറ്റവരെ നഷ്ടപ്പെട്ട കുടുംബങ്ങളുടെ ദുഃഖത്തില്‍ പങ്കുചേരുന്നതോടൊപ്പം പരുക്കേറ്റവരുടെ സുഖപ്രാപ്തിക്കായി പ്രാര്‍ഥിക്കുകയും ചെയ്യുന്നു’, പ്രധാനമന്ത്രി പറഞ്ഞു.